AGMULATAYO ITI PARAKAD. Agtultuloy latta ti panagmula dagiti taga-Ilocos Norte iti parakad wenno gulabban (bakawan iti Tagalog) iti igid ti baybay nga agarup 155 a kilometro ti kaatiddogna manipud iti Badoc agingga iti Pagudpud, Ilocos Norte. Ti pannakapaadu dagiti parakad ti kangrunaan ita nga itantandudo dagiti pannakabagi ti Department of Environment and Natural Resources (DENR) ta saan laeng a salaknib daytoy dagiti agnaed iti igid ti baybay no adda aluyo (storm surge), ayuyang pay daytoy dagiti pasayan ken dadduma pay a nabiag iti baybay no kasta nga agpaaduda. (Leilanie G. Adriano)
(Naipablaak iti Bannawag, Hunio 19, 2017 a bilang.)
ilo_Latn ilo_Latn